24PES-17

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Hondakinei eta haien fiskalitateari buruzko ekainaren 18ko 14/2018 Foru Legearen bosgarren xedapen gehigarriak honako hau ezartzen du:

*"Hondakinen kudeaketarako instalazioak edo azpiegiturak dituzten edo instalazio edo azpiegitura berriak sortzen dituzten udalerriei kalte-ordainak emanen zaizkie interes orokorrari egiten dioten ekarpenaren eta emandako ingurumen-zerbitzuaren ordainketaren kontzeptuan. Halakoak erregelamenduz zehaztuko dira, aipatutako instalazioen dimentsioen arabera eta entitate horiek hondakinen kudeaketa zuzenerako ekarpena dela-eta hartzen duten zama sozial eta ingurumen-zama gehigarria dela-eta egiten den balorazioaren arabera".*

Lau urte eta erdi baino gehiago joan dira foru lege hori indarrean sartu zenetik, eta oraindik ez da onetsi kalte-ordain horiei buruzko erregelamendu bidezko garapenik.

Horrenbestez, honako galdera hauek aurkezten ditut, idatziz erantzun dakien:

1. Gobernuak zergatik ez du erregelamendu bidez garatu Hondakinei eta haien fiskalitateari buruzko ekainaren 18ko 14/2018 Foru Legearen bosgarren xedapen gehigarrian aurreikusitakoa, nahiz eta lau urte eta erdi baino gehiago joan diren foru legea indarrean sartu zenetik?
2. Gobernuak noizko aurreikusten du erregelamendu bidezko garapena egitea eta zer jarduketa egin du epai hori betetzeko, zeinak Gobernua behartzen baitzuen “lehenbailehen” –eta betiere epaia eman zenetik urtebeteko epean– Erriberako ozono-maila hobetzeko airearen kalitate-plan nahitaezkoak egitera?
3. Gobernuaren ustez, zer udalek jaso litzakete kalte-ordain horiek bere udal-mugartean hondakinak kudeatzeko instalazioak edo azpiegiturak edukitzeagatik?

Iruñean, 2024ko urtarrilaren 17an

Foru parlamentaria: Adolfo Araiz Flamarique